“.....ते ओदियां सुनसान न्हेरियां बीयबान घाटियां इस झलका दी नि’म्मी लोई दियें किरणें कन्ने रोशन होई गेइयां हियां ते ओदी रुक्खी-सुक्की अकली च बी अध-खिड़े सजरे फुल्लें दी मुस्कान तरन ते डुब्बन लगी पेदी ही पर अज्ज जिंदगी दे इनें शैल नखरें दी मन-मोह्‌नी भीड़ा गी भ्यागा दी अमिट मटेआली लो अपने कन्ने समेटियै लेई जा करदी ही ते ओ अपने जीवन दी पूंजी गी लटोंदे दिक्खा करदा हा.....ओ तुफानी रत किन्नी शैल ही जदूं कीरती उसगी मिली ही।”